Diari Oficial de la Generalitat Valenciana


Sumari del DOGV 4841, del 14-09-2004 (2004/8967)

Notificació a Booking Cargo, SL. Expedient número V-054/2003.
-------------------------------------------------------------

### Dades del document

Número de DOGV
:   4841

Data del DOGV
:   14-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/8967


Organisme emissor
:   Conselleria d'Infraestructures i Transport

Tipus de document
:   Anunci

Notificació a Booking Cargo, SL. Expedient número V-054/2003. [2004/M8967]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Booking Cargo, SL, que s'ha dictat laude en l'expedient referenciat i com no ha sigut possible la notificació per desconegut, parador ignorat, o absència, es fa a través de la present publicació als efectes legals oportuns. El contingut íntegre del laude és el següent:
  
«Tribunal: president: Ramón Escrig Moreno. Vocals: Aurora Costa Vicente, Ángel Grande Ballesteros (que en justifica l'absència). Secretari vocal suplent: Manuel Fores Ante. Parts: reclamant: Trans(x)Tar, SL, representada per Alfonso García de la Fuente. Reclamat: Booking Cargo, SL, que no assistix a la vista. (Citada per mitjà de publicació en el DOGV núm. 4.782 de 24.06.2004).
  
València, 8 de juliol de 2004, i a les 12.20 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-54/2003: Es procedix a la realització de la vista oral respecte de la reclamació següent: impagament de ports. Desestimació de la reclamant.
  
Iniciada la vista oral el president comprova la identitat de la part compareixent i la qualitat amb què intervé.
  
Iniciat l'acte de vista es concedix seguidament la paraula a la reclamant que s'afirma i ratifica en la demanda i es remet a les proves i als documents aportats i la deixa basada en els següents
  
Antecedents de fet
  
1. Com a conseqüència de les relacions comercials existents entre les parts la reclamant va realitzar, per compte de la reclamada, diversos transports amb origen València i destí Madrid tal com es referix en les factures adjuntes a la demanda, i la mercaderia va ser entregada satisfactòriament.
  
2. De conformitat amb el que s'havia acordat es van emetre les factures número V-1300 per 97,78 euros, número V-45 per 34,29 euros i número N-167 per un import de 109,93 euros, i ascendix la totalitat a 242,00 euros, factures que al seu venciment no van ser pagades.
  
Després de diverses gestions i d'haver sigut citada la referida empresa a través de la publicació en el Diari Oficial de la Generalitat Valenciana, i conéixer la impossibilitat de cobrament, la reclamant desistix de la seua acció i sol·licita l'arxivament de l'expedient.
  
Són d'aplicació els següents
  
Fonaments jurídics
  
I. La competència territorial de la Junta, de la qual no s'al·lega res, ve determinada en els articles 6 i 7.2 del Reglament de la LOTT (RD 1.211/1990).
  
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, de conformitat amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 3.005,06 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.- No consta en l'expedient que s'haja fet cap manifestació en el sentit preceptuat.
  
III. Donada l'absència del vocal representant d'empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1.211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que - la inassistència de qualsevol dels membres de la Junta, amb excepció del president, no impedirà que es dicte el laude?.
  
No ha comparegut la reclamada i escoltades les manifestacions de la reclamant en què expressa el seu desig de desistir de l'acció, ha de dictar-se laude en este sentit.
  
Per tot això, valorades les declaracions manifestades en la vista després de les oportunes consideracions, la Junta, per unanimitat dels membres, dicta el laude següent:
  
Admetre la desestimació sol·licitada per la reclamant per ser una de les formes d'acabament del procediment i dictar l'arxivament de l'expedient.
  
Este laude serà executiu en el termini de 20 dies comptadors a partir de l'endemà de la recepció d'este.
  
Contra esta resolució, es pot interposar únicament acció d'anul·lació davant de l'Audiència Provincial, que haurà de presentar-se en els 10 dies següents de la notificació del laude, o d'aclariment, en els cinc dies següents de la notificació d'este.
  
Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes.»
  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.